**LIETUVOS RESPUBLIKOS SVEIKATOS APSAUGOS MINISTRAS**

**Į S A K Y M A S**

**DĖL LIETUVOS HIGIENOS NORMŲ HN 24:1998 IR HN 28:1998 DALINIO PAKEITIMO**

1999 m. rugpjūčio 6 d. Nr. 369

Vilnius

Atsižvelgdamas į tai, kad Lietuvos standartizacijos departamentas panaikino Lietuvos standartus LST ISO 8360-1:1998 „Vandens kokybė. Žaliamėlių pseudomonų nustatymas ir skaičiavimas. 1-oji dalis. Pagausinimo skystoje terpėje metodas“, LST ISO 8360-2:1998 „Vandens kokybė. Žaliamėlių pseudomonų nustatymas ir skaičiavimas. 2-oji dalis. Membraninio filtravimo metodas“, LST ISO 6461-1:1998 „Vandens kokybė. Sulfitus redukuojančių sporinių anaerobų (klostridijų) skaičiaus nustatymas. 1-oji dalis. Pagausinimo skystoje terpėje metodas“ ir LST ISO 6461-2: 998 „Vandens kokybė. Sulfitus redukuojančių sporinių anaerobų (klostridijų) skaičiaus nustatymas. 2-oji dalis. Membraninio filtravimo metodas“, kurie buvo įtraukti į Lietuvos higienos normų HN 24:1998 ir HN 28:1998 nuorodų skyrius, ir patvirtino Lietuvos standartus LST EN 26461-1:1999 „Vandens kokybė. Sulfitus redukuojančių sporinių anaerobų (klostridijų) suradimas ir skaičiavimas. 1-oji dalis. Pagausinimo skystoje terpėje metodas (ISO 6461-1:1986)“ bei LST EN 26461-2:1999 „Vandens kokybė. Sulfitus redukuojančių sporinių anaerobų (klostridijų) suradimas ir skaičiavimas. 2-oji dalis. (ISO 6461-2:1986)“,

1. Iš dalies pakeičiu sveikatos apsaugos ministro 1998 11 25 įsakymu Nr. 684 (Žin., 1998, Nr. 105-2926) patvirtintą Lietuvos higienos normą HN 24:1998 „Geriamasis vanduo. Kokybės reikalavimai ir programinė priežiūra“:

1.1. 2 skyriuje išbraukiu 2.11 ir 2.12 punktus;

1.2. A priedo A. 2.1. d) punkte išbraukiu nuorodą „LST ISO 8360 – 1, LST ISO 8360 – 2 [2.11–2.12]“.

2. Iš dalies pakeičiu sveikatos apsaugos ministro 1998 12 07 įsakymu Nr. 721 (Žin., 1998, Nr. 109-3011) patvirtintą Lietuvos higienos normą HN 28:1998 „Geriamasis mineralinis vanduo. Kokybės reikalavimai ir programinė priežiūra“:

2.1. išdėstau nauja redakcija:

2.1.1. 2 skyriaus 2.13 punktą: „2.13. LST EN 26461-1:1999. Vandens kokybė. Sulfitus redukuojančių sporinių anaerobų (klostridijų) suradimas ir skaičiavimas. Pagausinimo skystoje terpėje metodas (ISO 6461-1:1986)“;

2.1.2. 2 skyriaus 2.14 punktą: „2.14. LST EN 26461-2:1999. Vandens kokybė. Sulfitus redukuojančių sporinių anaerobų (klostridijų) suradimas ir skaičiavimas. Membraninio filtravimo metodas (ISO 6461-2:1986)“;

2.2. išbraukiu:

2.2.1. 2 skyriaus 2.25 ir 2.26 punktus;

2.2.2. B priedo B. 2. e) punkto nuorodą „[2.25 ir 2.26]“.

SVEIKATOS APSAUGOS MINISTRAS RAIMUNDAS ALEKNA